
  Republika Hrvatska
Trgovački sud u Osijeku
  Osijek, Zagrebačka 2

U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja FINANCIJSKA AGENCIJA Regionalni centar Osijek, L. Jägera 3, Osijek, OIB: 85821130368, za otvaranje stečajnog postupka nad dužnikom SFINGA j.d.o.o, Vinkovci, Alojzija Stepinca 48, MBS: 030176487, OIB: 78231671269, dana 7. prosinca 2018. godine
 
r i j e š i o   j e


OBUSTAVLJA SE stečajni postupak nad dužnikom SFINGA j.d.o.o, Vinkovci, Alojzija Stepinca 48, MBS: 030176487, OIB: 78231671269. 


Obrazloženje


Dana 5. lipnja 2018. godine zaprimljen je na ovome sudu prijedlog FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-2379 od 4. lipnja 2018. godine, za otvaranje stečajnog postupka nad dužnikom SFINGA j.d.o.o, Vinkovci, Alojzija Stepinca 48, MBS: 030176487, OIB: 78231671269.  

U zahtjevu je navela da na dan 1. lipnja 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 17.572,37 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik ima 2 zaposlena radnika. 

FINA je dostavila popis računa i oročenih novčanih sredstava dužnika na dan 1. lipnja 2018. godine te u svom podnesku od 4. lipnja 2018. godine navodi da dužnik na dan 1. lipnja 2018. godine u Jedinstvenom registru računa ima otvorene sljedeće račune i oročena novčana sredstva: HR7323400091110804503 Privredna banka Zagreb d.d., te da na temelju čl. 112. st. 5. Stečajnog zakona dužnik na dan 1. lipnja 2018. godine na ime predujma za namirenje troškova stečajnog postupka ima zaplijenjena novčana sredstva u iznosu od 3.825,00 kn.
   
Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. Stečajnog zakona (Narodne novine 71/15 i 104/17 dalje: SZ-a), te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad  dužnikom SFINGA j.d.o.o, Vinkovci, Alojzija Stepinca 48, MBS: 030176487, OIB: 78231671269 (čl. 123. i 128. st. 1. SZ-a).

Dana 3. prosinca 2018. godine zaprimljen je na ovome sudu podnesak dužnika u prilogu kojeg dostavlja Potvrdu FINE o blokadi računa i novčanih sredstava ovršenika od 30. studenog 2018. godine iz kojeg je vidljivo da stečajni dužnik na dan 30. studeni 2018. godine nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Potvrdu FINE o blokadi računa i novčanih sredstava ovršenika od 30. studenog 2018. godine i servis e-Blokade Očevidnik neizvršenih osnova za plaćanje na dan 30. studeni 2018. godine te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a. 

U Osijeku 7. prosinca 2018.

STEČAJNI SUDAC
[bookmark: _GoBack]mr. sc. Boris Vuković


Zapisničar Danijela Špeletić



UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1. SZ-a)


DNA:
-predlagatelju na njegov poslovni broj
-dužniku SFINGA j.d.o.o, Vinkovci, Alojzija Stepinca 48
-eOgl. ploča
-riješeno obustavom 
-kal 07.01.2019.

